POLJOPRIVREDNI INSTITUT OSIJEK

JUŽNO PREDGRAĐE 17

31000 OSIJEK

MATIČNI BROJ: 03058239

OIB: 03665720049

RAZINA: 11

ŠIFRA DJELATNOSTI: 7219

RAZDJEL: 080

ŠIFRA GRADA/OPĆINE: 312

BILJEŠKE

UZ FINANCIJSKE IZVJEŠTAJE ZA RAZDOBLJE

OD 01. SIJEČNJA DO 31. PROSINCA 2020. GODINE

OPĆENITO O INSTITUTU

Poljoprivredni institut Osijek je javni znanstveni institut u Republici Hrvatskoj iz znanstvenog područja biotehničkih znanosti koji kroz znanstveno istraživački rad i pronalaženje inovativnih rješenja doprinosi razvoju i unaprijeđenju znanosti (biljne znanosti) i poljoprivredne proizvodnje.

Institut ostvaruje znanstvene programe od strateškog interesa za Republiku Hrvatsku, u suradnji s visokim učilištima uspostavlja znanstvenu infrastrukturu od interesa za cjelokupni sustav znanstvene djelatnosti i visokog obrazovanja i sudjeluje u procesu visokog obrazovanja.

Institut želi osigurati i razvijati izvrsnost u primjenjenim i razvojnim istraživanjima iz područja biljnih znanosti i time unaprijediti proizvodnju hrane i bioenergije, prateću industriju i gospodarenje prirodnim izvorima u regionalnom, nacionalnom i europskom kontekstu.

Poljoprivredni institut Osijek zapošljava 130 zaposlenika na neodređeno vrijeme, od toga 35 doktora znanosti, 1 magistra znanosti te 24 djelatnika sa visokom stručnom spremom. Za obavljanje sezonskih poslova u razdoblju od mjeseca ožujka do mjeseca studenog Institut zapošljava prosječno 100 sezonskih radnika.

Znanstveno-istraživački, stručni i proizvodni rad organiziran je kroz osam znanstvenih odjela, dvije službe i jednu radnu jedinicu:

* Odjel za oplemenjivanje i genetiku strnih žitarica u čijem sastavu se nalazi farinološki laboratorij i laboratorij za analizu pivarskog ječma i slada
* Odjel za oplemenjivanje i genetiku kukuruza
* Odjel za oplemenjivanje i genetiku industrijskog bilja
* Odjel za oplemenjivanje i genetiku krmnog bilja
* Odjel za voćarstvo – u čijem sastavu se nalazi laboratorij za kulturu tkiva
* Odjel za sjemenarstvo - u čijem sastavu se nalazi laboratorij za ispitivanje kakvoće sjemena
* Odjel za poljoprivrednu tehniku i melioracije
* Odjel - Agrokemijski  laboratorij
* Služba općih poslova
* Financijska služba
* Radna jedinica Sjemensko dobro

Tijela Instituta (čl. 23. Statuta) su:

1. Upravno vijeće

- vodi financijsku i poslovnu politiku Instituta (čl. 24.-28. Statuta);

2. Ravnatelj

- predstavlja, zastupa i rukovodi radom Instituta (čl. 29.-37. Statuta);

3. Znanstveno vijeće

- utvrđuje i provodi znanstvenu politiku Instituta (čl. 38.-44. Statuta);

4. Znanstveni odbor

- ima savjetodavnu ulogu u radu Znanstvenog vijeća (čl. 45.-48. Statuta):

5. Stručni kolegij

- raspravlja, daje mišljenja i preporuke o svim pitanjima značajnim za rad i djelatnost Instituta (čl. 49.-51. Statuta).

Poljoprivredni institut Osijek proračunski je korisnik državnog proračuna upisan u Registar proračunskih i izvanproračunskih korisnika. S obzirom na to da je Institut obveznik poreza na dobit i poreza na dodanu vrijednost za svoju cjelokupnu djelatnost, poslovne knjige vodi sukladno Zakonu o računovodstvu (Narodne novine, broj 78/15, 134/15, 120/16 i 116/18) i predaje izvještaje za poduzetnike.

Uz finacijske izvještaje koje izrađuje i predaje u skladu sa Zakonom o računovodstvu (financijski izvještaji za poduzetnike), Institut je od 1. siječnja 2019. obvezan predavati (dodatne) financijske izvještaje u skladu sa zakonodavnim okvirom koji uređuje proračunsko računovodstvo pa je za potrebe izrade tih izvještaja dužan osigurati prevođenje podataka iz poduzetničkog na proračunsko računovodstvo.

**Bilješke uz bilancu**

Sukladno članku 14. Pravilnika o financijskom izvještavanju u proračunskom računovodstvu (NN 3/15) te Pravilnika o izmjenama (NN 112/2018.) dostavljamo obvezne bilješke uz Bilancu.

Bilješka 1. Popis ugovornih odnosa

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red.Br. | Datum izdavanja jamstva | Instrumentosiguranja | Iznos danog jamstva u kn | Primatelj jamstva | Namjena | Dokument | Napomena | AOP BIL |
| 1. | 01.12.2009. | Zadužnica | 100.000 | HEP Opskrba | Osiguranje plaćanja | ugovor | - | 244/245 |
| 2. | 23.11.2010. | Zadužnica | 200.000 | INA d.d. | Osiguranje plaćanja | ugovor | Za INA kartice | 244/245 |
| 3. | 12.01.2018. | Mjenica | 50.000 | Autoslavonija | Osiguranje plaćanja | ugovor | Za registracije službenih vozila | 244/245 |
| 4. | 17.02.2020. | Zadužnica | 3.000.000 | OTP banka | Osiguranje povrata kredita | ugovor | Kratkoročni revolving kredit  | 244/245 |
| 5. | 27.07.2020. | Zadužnica | 3.000.000 | Zagrebačka banka | Osiguranje povrata kredita | ugovor | Kratkoročni revolving kredit | 244/245 |
| 7. | 23.09.2020. | Zadužnica | 200.000 | BASF Croatia d.o.o. | Osiguranje plaćanja | ugovor | - | 244/245 |

Bilješka 2. Popis sudskih sporova u tijeku

|  |  |  |  |  |  |  |  |
| --- | --- | --- | --- | --- | --- | --- | --- |
| Red.br. | Tužitelj | Tuženik | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva ili priljeva sredstava | Početak sudskog spora |
| 1. | Fizička osoba | PIO\* | Isplata razlike u plaći | 14.440,17 | ? | Tijekom 2021. godine | 02.03.2017. |
| 2. | Fizička osoba | PIO | Naknada izgubljene zarade | 164.069,09 | ? | ? | 06.03.2019. |
| 3. | Fizička osoba | PIO | Utvrđivanje nezakonite odluke o otkazu | '? | ? | ? | 27.01.2020. |
| 4. | Fizička osoba | PIO | Razvrgnuće suvlasništva | ? | ? | ? | 20.05.2019. |

\*Poljoprivredni institut Osijek

1. Spor protiv PIO – radi isplate razlike u plaći temeljem odredbi Izmjena i dopuna Sporazuma o osnovici za plaće u javnim službama

- vrijednost spora 14.440,17 kn bez zateznih kamata i troškova parničnog postupka

- u ponovljenom postupku povodom žalbe, održana 22.01.2020. rasprava pred Općinskim sudom u Osijeku, čeka se Presuda - procjenjuje se odljev financijskih sredstava u 2021. godini zbog niza pravomoćno završenih istih sporova

2. Spor protiv PIO – radi naknade materijalne štete zbog izgubljene zarade u iznosu od 164.069,09 kn i mjesečne doživotne rente u iznosu od 2.550,34 kn bez zateznih kamata i troškova parničnog postupka

- Presuda Općeg suda, odbijen je tužbeni zahtjev

- Presudom Županijskog suda u Zagrebu potvrđena je prvostupanjska presuda, te se ne može procijeniti vrijeme ni financijski učinak

3. Spor protiv PIO – zbog utvrđivanja nezakonite odluke o otkazu.

- održano prvo pripremno ročište 06.10.2020.

- drugo pripremno ročište zbog Covid 19 zakazano za 09.04.2021.

Ne može se procijeniti vrijeme završetka spora ni financijski učinak.

4. Spor protiv PIO – radi razvrgnuća suvlasništva

- održano ročište pred Općinskim sudom u Osijeku,

- zakazano vještačenje

- u sudskom sporu procjenjuje se da će doći do razvrgnuća suvlasničke zajednice te da će Institutu biti smanjena nekretnina za 720 m²

Bilješka 3. Promjene na imovini (AOP 001)

Promjene imovine u odnosu na početak godine iznose 1,4% Naime, nefinancijska imovina je smanjena za 2% u odnosu na početak godine. Smanjenje je rezultat djelomično zbog ispravka vrijednosti na imovini, djelomično je rezultat otpisa i rashoda dotrajale imovine koja nije za daljnju upotrebu.

Proizvedena kratkotrajna imovina (AOP 058) manja je za 4,5% u odnosu na početak godine. Smanjenje se odnosi na smanjenje robe za daljnju prodaju.

Primarna djelatnost Instituta je obiman znanstveno- istraživački rad koji između ostalog rezultira stvaranjem sorata, hibrida i voćnih sadnica koje se zatim umnažaju na vlastitim i površinama u zakupu, a zatim pronalaze svoje mjesto na tržištu. Stoga rezultat poslovanja Instituta umnogome ovisi o tržištu i odnosima na tržištu. Specifičnost ovakvog poslovanja dovodi to toga da Institut ima odstupanja na pojedinim pozicijama u bilanci koja nisu uobičajeni za proračunske korisnike (potraživanja i obveze).

**Bilješke uz PR-RAS**

Bilješka 1. Prihodi poslovanja

Rezultat poslovanja Instituta u velikoj mjeri ovisi o tržištu i odnosima na tržištu. Zbog specifičnosti poslovanja odstupanja na pojedinim pozicijama u PR-RAS-u koja Institut ima nisu uobičajena za proračunske korisnike (AOP 001). Prihodi poslovanja manji su za 9,8% u odnosu na prošlu godinu. Ako se uzme u obzir način poslovanja i ostvarivanje prihoda koje prvenstveno ovisi o tržištu takovo odstupanje nije neuobičajeno.

Bilješka 2. Rashodi poslovanja

Kod usporedbe rashoda poslovanja vidljivo je ds su oni porasli samo za 0,2% u odnosu na prošlu godinu. Odstupanje u strukturi rashoda uvjetovana su specifičnostima proizvodnje što je opet rezultat načina poslovanja Instituta.

Bilješka 3. Ukupan manjak prihoda

Ukupan manjak prihoda (AOP 407) je u odnosu na prošlu godinu znatno veći, ali su veći i nenaplaćeni prihodi. Ukupan iznos nenaplaćenih prihoda je 10.087.614 kn.

**Bilješke uz RAS-funkcijski VP 154**

Bilješka 1.

Rashodi prema fukcijskoj klasifikaciji manji su u odnosu na prošlu godinu za 2,4%.

**Bilješke uz Obveze**

Bilješka 1.

Stanje obveza na kraju 2020. godine manje je u odnosu na stanje 01.01.2020. godine i to za 5.606.010 kn ili 22,48 %. Stanje dospjelih obveza je 12.131.017 kn. Od toga stanje obveza prema proračunskim korisnicima iznosi 1.253.703 kn; Stanje obveza za rashode poslovanja je 7.654.810 kn; Stanje obveza za nabavku nefinancijske imovine je 1.368.047 kn; Stanje obveza za financijsku imovinu je 1.854.457 kn.

Stanje nedospjelih obveza iznosi 7.198.989 kn.

**Bilješke uz obrazac P-VRIO**

Bilješka 1.

Promjene u vrijednosti i obujmu imovine i obveza Instituta prvenstveno ovise o proizvodnji koja je „tvornica pod otvorenim nebom“ te tržištu i odnosima na tržištu. Zbog specifičnosti poslovanja odstupanja na pojedinim pozicijama u Obrascu P-VRIO koja Institut ima nisu neuobičajena s obzirom da je Institut po svom poslovanju jedinstven u Republici Hrvatskoj.

Osijek, 11.02.2021.

Voditelj računovodstva

Anuša Rešetar, dipl. oec.

 Ravnatelj

 Prof. dr. sc. Zvonimir Zdunić, EMBA